A C’est Bleu a német Scooter együttes 2011-ben megjelent kislemeze a The Big Mash Up című lemezükről, mely 2011. december 2-án jelent meg. Ezzel a kislemezzel visszatértek az előző néhány kiadványon hanyagolt keményebb ütemekhez. A dal eredeti előadója Vicky Leandros, aki a "L'amour est bleu" című szerzeményét az 1967-es Eurovíziós Dalfesztiválon is előadta. Ezen kívül a The Hose "I Survived" című dalára épít, amely a Duran Duran "Reflex" című számában szereplő dallamot használta fel. A kislemezre került változat apróbb részletekben eltér a nagylemezen hallhatótól.